CELEX: 52019DP0095
Language: fi
Date: 2019-12-18 00:00:00
Title: Euroopan parlamentin päätös olla vastustamatta ehdotusta komission asetukseksi tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 39, IFRS 7 ja IFRS 9 osalta (D064618/01 – 2019/2912(RPS))

29.6.2021   
            
            
               FI
            
            
               Euroopan unionin virallinen lehti
            
            
               C 255/72
            
         
      P9_TA(2019)0095
      Päätös olla vastustamatta täytäntöönpanotoimenpidettä: muutokset kansainvälisten tilinpäätösstandardien IAS 39, IFRS 7 ja IFRS 9 osalta
      Euroopan parlamentin päätös olla vastustamatta ehdotusta komission asetukseksi tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisten tilinpäätösstandardien IAS 39, IFRS 7 ja IFRS 9 osalta (D064618/01 – 2019/2912(RPS))
      (2021/C 255/14)
      
         Euroopan parlamentti, joka
      
                  —
               
               
                  ottaa huomioon ehdotuksen komission asetukseksi (D064618/01,
               
            
                  —
               
               
                  ottaa huomioon kansainvälisten tilinpäätösstandardien soveltamisesta 19. heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
               
            
                  —
               
               
                  ottaa huomioon komission 7. marraskuuta 2019 päivätyn kirjeen, jossa se pyytää parlamenttia ilmoittamaan, ettei se aio vastustaa ehdotusta asetukseksi,
               
            
                  —
               
               
                  ottaa huomioon talous- ja raha-asioiden valiokunnan 3. joulukuuta 2019 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY (2) 5 a artiklan,
               
            
                  —
               
               
                  ottaa huomioon työjärjestyksen 112 artiklan 4 kohdan d alakohdan ja 111 artiklan 6 kohdan,
               
            
                  —
               
               
                  ottaa huomioon talous- ja raha-asioiden valiokunnan lausunnon,
               
            
                  A.
               
               
                  ottaa huomioon, että kansainvälisiä tilinpäätösstandardeja antava elin (IASB) esitti 26. syyskuuta 2019 muutoksia kansainväliseen tilinpäätösstandardiin IFRS 9 – Rahoitusinstrumentit – ja kansainväliseen tilinpäätösstandardiin IAS 39 – Rahoitusinstrumentit; ottaa huomioon, että näiden muutosten tarkoituksena on tarjota yleinen huojennus ”vaiheeseen 1” kuuluvaa pankkien välisen koron (IBOR) korvaamista ajatellen; ottaa huomioon, että nämä muutokset antavat IFRS-standardien mukaisesti raportoiville yrityksille ja niiden tilintarkastajille selvyyden siitä, että sääntelylähtöinen viitekorkojen markkinoiden laajuinen korvaaminen paremmilla (lähes) riskittömillä koroilla ei häiritsisi suojaussuhteita korvaamiseen liittyvän epävarmuuden vuoksi; ottaa huomioon, että näillä muutoksilla taataan oikeusvarmuus IFRS- ja IAS-tilinpäätösnormistossa ja estetään tarpeeton rahoitusjärjestelmään kohdistuva paine; ottaa huomioon, että komissio kehotti IASB:tä vauhdittamaan näiden muutosten esittämistä, jotta unioni voisi hyväksyä ne hyvissä ajoin;
               
            
                  B.
               
               
                  ottaa huomioon, että Euroopan tilinpäätösraportoinnin neuvoa-antava ryhmä (EFRAG) antoi komissiolle myönteisen lausunnon 16. lokakuuta 2019;
               
            
                  C.
               
               
                  ottaa huomioon komission tulleen siihen tulokseen, että tulkinta täyttää asetuksen (EY) N:o 1606/2002 3 artiklan 2 kohdassa edellytetyt hyväksymisen tekniset vaatimukset, ja katsovan, että ehdotetuilla muutoksilla vältettäisiin katkos suojaussuhteissa IBOR-siirtymään liittyvien epävarmuustekijöiden vuoksi, niin että IFRS-standardien mukaiset tilinpäätökset voivat asianmukaisesti kuvata riskinhallinnan vaikutusta ja estää voittojen tai tappioiden perusteettoman volatiliteetin;
               
            
                  D.
               
               
                  ottaa huomioon, että tilinpäätöskysymysten sääntelykomitea antoi näistä muutoksista myönteisen lausunnon 5. marraskuuta 2019;
               
            
                  E.
               
               
                  ottaa huomioon, että IASB asetti näiden IFRS 9:ään ja IAS 39:ään tehtävien muutosten tosiasialliseksi voimaantulopäiväksi 1 päivän tammikuuta 2020, joskin aikaisempikin soveltaminen on sallittua; ottaa huomioon, että rahoituslaitokset, joihin sovelletaan IFRS- ja IAS-standardeja, eivät voi hyödyntää vuoden 2019 tilinpäätöksissään ehdotettujen muutosten mukaista käsittelyä ennen kuin muutokset on hyväksytty ja julkaistu; ottaa huomioon, että unionin yritykset joutuisivat epäedulliseen asemaan muilla lainkäyttöalueilla toimiviin kilpailijoihinsa nähden, jos ne eivät voisi hyödyntää näiden muutosten mukaista huojennusta; toteaa, että sen vuoksi nämä muutokset olisi hyväksyttävä ja julkaistava ennen joulukuun 2019 loppua, jotta niitä voidaan soveltaa 1. tammikuuta 2020, sen jälkeen tai ennen sitä alkaviin tilikausiin;
               
            
               
                  1.
               
               
                  ilmoittaa, että se ei vastusta ehdotusta komission asetukseksi;
               
            
               
                  2.
               
               
                  kehottaa puhemiestä välittämään tämän päätöksen komissiolle ja tiedoksi neuvostolle.
               
            
         (1)  EYVL L 243, 11.9.2002, s. 1.
      
         (2)  EYVL L 184, 17.7.1999, s. 23.